9.9.2022
RO
Jurnalul Oficial al Uniunii Europene
C 347/165 Joi, 10 martie 2022
82.
invită SEAE să efectueze sistematic o analiză a conflictelor cu o perspectivă integrată de gen, bazată pe analiza de gen și pe analiza conflictelor care integrează perspectiva de gen, în special privind misiunile și operațiile PSAC și activitățile din cadrul Instrumentului european pentru pace; subliniază că este nevoie de resurse suficiente pentru a dezvolta și consolida competența și capacitatea UE de a efectua analize ale riscurilor și ale conflictelor cu integrarea unei perspective de gen, ceea ce ar trebui să implice acordarea unei atenții deosebite egalității de gen și asigurarea unei participări semnificative a femeilor și a grupurilor marginalizate;
83.
atrage atenția că este important să se creeze o legătură între conceptul de securitate umană și abordarea de gen; invită Uniunea Europeană să utilizeze conceptul de securitate umană așa cum este definit în Rezoluția ONU 66/290 și în Agenda ONU privind FPS; insistă că securitatea trebuie să se concentreze asupra vieților omenești și asupra protecției acestora împotriva amenințărilor precum violența, lipsa educației, a asistenței medicale, a hranei sau a independenței economice; invită Comisia, SEAE și statele membre să dezvolte și să promoveze agenda ONU pentru dezarmare; insistă în favoarea unei politici externe feministe privind dezarmarea și neproliferarea;
84. subliniază că femeile sunt afectate în mod disproporționat de violențele sexuale în situații de conflict și de alte încălcări ale drepturilor omului care rămân nepedepsite, fiind inclusiv supuse unui risc mai mare de a fi victime ale traficului de ființe umane; subliniază necesitatea unei îngrijiri adecvate și holistice pentru femeile și fetele care sunt victime ale violențelor sexuale în zonele și țările în situații de conflict, precum și a acordării unor reparații reale și rapide; constată că acest sistem funcționează deja acolo unde a fost pus în aplicare și contribuie și la reintegrarea acestor victime în societate; reamintește că este important să se combată stigmatizarea victimelor; solicită continuarea susținerii măsurilor care oferă femeilor în situații de conflict și de urgență pachete de îngrijiri pentru SSRD, prin finanțarea și sprijinirea organizațiilor din prima linie și a organizațiilor conduse de femei;
85. reamintește că femeile și fetele sunt afectate în mod disproporționat de conflictele armate; deplânge utilizarea violenței sexuale ca armă de război și insistă că este imperios necesar ca aceasta să fie combătură și ca impunitatea să fie eliminată prin aducerea făptașilor în fața justiției; accentuează, în continuare, că în zonele de conflict, femeile sunt adesea primele victime ale strămutării și se confruntă deseori cu pierderea autonomiei lor economice și a accesului la educație și la servicii fiabile de sănătate sexuală și reproductivă; accentuează că trebuie să se asigure accesul la educație și la locuri de muncă al persoanelor strămutate din cauza conflictelor sau a dezastrelor naturale; invită Comisia și statele membre să colaboreze cu țările partenere și cu forțele armate ale acestora pentru a asigura punerea în aplicare corespunzătoare a celei de-a patra Convenții de la Geneva privind protecția persoanelor în timpul războiului, cu un accent special pe prevenirea și pedepsirea violenței sexuale;
86. regretă că în GAP III nu se ține seama de patrimoniul cultural feminin din toate țările și nici de rolul femeilor în protejarea și dezvoltarea culturii; invită Comisia și SEAE să elaboreze programe care vizează protejarea și recunoașterea patrimoniului cultural și a tradițiilor dezvoltate de femei, care trec adesea neobservate, mai ales în cursul întregului ciclu al conflictelor;
O acțiune umanitară care să țină seama de dimensiunea de gen
87.
regretă că recenta Comunicare a Comisiei privind acțiunea umanitară a UE: noi provocări, aceleași principii (COM(2021)0110) nu abordează suficient perspectiva de gen în contextele umanitare; invită Comisia să prezinte propuneri mai concrete privind cheltuielile specifice, programele, urmărirea și evaluarea activităților legate de gen în contexte umanitare și să conceapă măsuri pentru dezvoltarea mai mare a unei acțiuni umanitare a UE adaptate și eficiente care să țină seama de dimensiunea de gen, având în vedere oportunitatea pe care o oferă abordarea bazată pe legătura triplă dintre domeniul umanitar, dezvoltare și pace, pentru a proteja drepturile femeilor și fetelor și a promova egalitatea de gen în toate contextele;
Construirea unei societăți ecologice și digitalizate
88.
salută includerea în PAEG III a domeniului prioritar al schimbărilor climatice, având în vedere că schimbările climatice nu sunt neutre din perspectiva genului, deoarece acționează ca un amplificator al inegalităților de gen existente, în special în cazul săracilor, al tinerilor și al populațiilor indigene, mai ales în medii fragile; apreciază hotărârea UE de a aborda dimensiunea de gen în cadrul tranziției ecologice, având în vedere impactul intersecțional și disproporționat al schimbărilor climatice asupra femeilor și fetelor, în special în țările în curs de dezvoltare; subliniază necesitatea de a include, a asculta și